The Jimi Hendrix Experience

The Jimi Hendrix Experience bola anglicko-americká rocková skupina založená v roku 1966 v Londýne. Skupina sa skladala pôvodne z troch členov: gitaristu a textára Jimiho Hendrixa, basgitaristu Noela Reddinga a bubeníka Mitcha Mitchella. Neskôr vystriedal Reddinga na basgitare Billy Cox. Skupina bola aktívna do roku 1969 a za túto dobu vydali tri úspešné štúdiové albumy. Aj keď bola skupina na hudobnej scéne pomerne krátku dobu, bezpochyby ovplyvnila veľa muzikantov a hudobných skupín.

Potom čo sa skupina rozpadla, Hendrix a Mitchell sa spojili s Billym Coxom a ďalšími hudobníkmi aby vytvorili krátkodobú skupinu Gypsy Sun and Rainbows. Pod týmto názvom hrali aj na slávnom festivale Woodstock. Po krátkom čase strávenom s kapelou Band of Gypsys s Coxom a bubeníkom a spevákom Buddym Milesom, Hendrix obnovil The Jimi Hendrix Experience s Mitchellom a Coxom. V súčasnosti je táto trojica od pôvodnej odlišovaná názvom Výkrik Lásky (The Cry of Love).

 Zostava 
 Jimi Hendrix – gitara, spev
 Mitch Mitchell – bicie, perkusie, vokály
 Noel Redding – basgitara, vokály (1966–1969)
 Billy Cox – basgitara (1970)

 Diskografia 
Are You Experienced (1967)
Axis: Bold as Love (1967)
Electric Ladyland (1968)
BBC Sessions (1998)
Live at Berkeley (2003)

 Externé odkazy 
Oficiálna stránka Jimiho Hendrixa
Diskografia na stránke MusicBrainz

Kategória:Jimi Hendrix
Kategória:Britské rockové hudobné skupiny
Kategória:Hudobné skupiny z 1966

de:Jimi Hendrix#The Jimi Hendrix Experience